આ દિવસે આશરે એક લાખ કરતા પણ વધુ યાત્રિકો આ તીર્થમાં આવે છે. છ ગાઉની યાત્રાની શરૂઆત શ્રી શત્રુંજય તીર્થની તળેટીએથી શરૂ થઈ ગિરિરાજ ઉપર શ્રી આદીશ્વર દાદાની મોટી ટૂંકમાં દર્શન કરીને ત્યાંથી શ્રી શત્રુંજય તીર્થની પ્રદક્ષિણા કરીને ઘેટીપાગ (ઘેટીગામ) થઈ આદિપુર ગામ કે જ્યાં શ્રી આદિશ્વર દાદાનાં પગલાંની દેરી છે ત્યાં પુરી થાય છે. યાત્રા પુરી થાય તે સ્થળે શેઠ આણંદજી કલ્યાણજી પેઢી તરફથી દર વરસે બંધાતા પાલમાં પેઢી તરફથી તથા જુદા જુદા ગામ-શહેરના જૈનસંઘો તરફથી દહીં-ઢેબરાં-બૂંદી-ગાંઠીયા-મેસુર-દૂધ-સાકરપાણી વગેરેની વિના મૂલ્યે ભક્તિ કરવામાં આવે છે.